#HelpHetta-projek; méér as net fisiese ondersteuning - Solidariteit Helpende Hand
Hetta is 'n doodnormale 13 jarige meisie. Sy sit langs jou dogter in die Gr. 8 Lewensoriënteringklas en speel in die onder 14 hokkiespan van die Hoërskool. Sy bloos saam met haar vriendinne in haar graad as die matriekseuns verbystap en gesels graag saam met die meisies oor die nuutste modes en haarstyle. Dis ook op hierdie vriendinne en die onderwysers by die skool waarop sy dikwels moet staatmaak as haar ondersteunersnetwerk. Waarvan jy wel dalk nie bewus is nie, is dat sy moontlik in 'n kinderhuis of informele nedersetting woon.
Ons het egter die afgelope jaar bevind dat dit nie genoeg is om net die fisiese behoeftes van die meisies aan te spreek nie, maar ook die behoefte aan ondersteuning op 'n emosionele – en geestelike vlak.
– 50% van die meisies is 10 tot 13 jaar oud.
– 27% van die meisies word deur 'n enkelouer grootgemaak.- 25% van die meisies kry geen ondersteuning van hulle ouers nie.